,SELETUSKIRI

**Videovalve kasutamise nõuded Mulgi vallas**

 Mulgi vallal puudus eeskiri, mis reguleerib valla territooriumil ja allasutustes videovalve paigaldamist, nende kaudu saadavate andmete töötlemist ja avalikustamist.

Määrusega sätestatakse videovalve seadmete otstarve Mulgi vallale kuuluva vara, allasutuste ruumides viibivate isikute kaitseks ja järelevalve teostamiseks Mulgi vallas.

Videovalve seadmestiku paigaldamise, kasutamise ning andmete töötlemise ja jälgimisseadmestikust avalikkuse teavitamise määrus kehtestatakse kohaliku omavalitsuse korralduse seaduse § 6 lõike 3 punkti 2 alusel, lähtudes korrakaitseseaduse § 34 ja § 572 lõikest 1 ning liiklusseaduse § 193 lõikest 1 ja § 199 lõike 1 punktist 4.

Määrusega reguleeritakse videovalve seadmete kasutamise eesmärk ja kaamerate paigaldamine.

Samuti määratake kindlaks videovalve seadmete salvestitega tutvumise õigus, salvestite säilitamine ja avalikkuse teavitamise kohustus.

Käesolev eeskiri oli 03. mai vallavalitsuse istungi päevakorras, kus vallavalitsus kiitis eelnõu heaks ja otsustas saata volikogule.

Käesoleval ajal on Karksi-Nuias 11, Mõisakülas 11, Halliste piirkonnas 9 ja Abja-Paluojal 6 kaamerat.

Allasutustest on Karksi-Nuia piirkonnas AKG-s 30, Noortekeskuses 14, lasteaia õues 3 kaamerat.

Halliste koolis 5, Mõisaküla Noortekeskuses 4, Abja-Paluoja Gümnaasiumis ja spordikompleksis on 15 kaamerat.

Koostaja:

Indrek Lepik

majandusspetsialist